**МИНИСТЕРСТВО НА ЗЕМЕДЕЛИЕТО И ХРАНИТЕ**

**Наредба за изменение и допълнение на Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план, за проверките, намаления на плащанията и реда за налагане на административни санкции** (oбн., ДВ, бр. 23 от 2023 г.; изм. и доп.,   
бр. 48, 56, 80, 92, 93 и 96 от 2023 г. и бр. 47 и 92 от 2024 г.)

**§ 1.** В чл. 4, ал. 3 думите „на хектар“ се заличават.

**§ 2.** В чл. 21 се правят следните изменения и допълнения:

1. Досегашният текст става ал.1 и в нея в основния текст думите „30 септември“ се заменят с „10 октомври“, а след думата „актуална“ се добавя „към 30 септември“;

2. Създава се ал. 2:

„(2) Списъкът по ал. 1, т. 4 се предоставя по служебен път чрез обмен на данни между електронните системи на БАБХ и ДФЗ.“

**§ 3.** В чл. 25 се правят следните изменения и допълнения:

1. В ал. 3:

а) в т. 1 думите „плододаващи“ и „или не са плододаващи“ се заличават;

б) в т. 3 думите „съгласно Наредбата за базисните цени на трайните насаждения (ДВ, бр. 65 от 1991 г.)“ се заличават;

2. Алинея 4 се изменя така:

„(4) Кандидатът за подпомагане предоставя еднократно при първо заявяване на площите по интервенцията по ал. 1 документ по образец, одобрен от изпълнителния директор на ДФЗ и публикуван на интернет страницата на ДФЗ, доказващ, че насаждението е в период на плододаване, издаден от агроном, както и копие от дипломата на агронома. Документът не се изисква по отношение на площите, заети с ягоди.“

3. Създава се нова ал. 6:

„(6) За площи, насажденията на които не са плододаващи и/или за които не е предоставен документ съгласно ал. 4, не се изчислява финансово подпомагане и не се считат за наддекларирани.“

**§ 4.** В чл. 26 се правят следните изменения и допълнения:

1. В ал. 2:

а) в т. 1 думите „които не са встъпили в плододаване“ и „или изброените култури са плододаващи“ се заличават;

б) точка 4 се изменя така:

„4. насажденията не са встъпили в период на плододаване, за което кандидатът за подпомагане предоставя ежегодно до встъпването им в плододаване документ по образец, одобрен от изпълнителния директор на ДФЗ и публикуван на интернет страницата на ДФЗ, доказващ, че насаждението не е в период на плододаване, издаден от агроном, както и копие от дипломата на агронома.“;

2. Създава се ал. 6:

„(6) За площи, насажденията на които са плододаващи и/или за които не е предоставен документ съгласно ал. 2, т. 4, не се изчислява финансово подпомагане и не се считат за наддекларирани.“

**§ 5.** В чл. 32, ал. 4 думите „т. 11, 13 - 14, по т. 15 за лук и чесън и по т. 16 – 17“ се заменят с „т. 11, т. 13-15 и т. 16-17“.

**§ 6.** В чл. 33 се правят следните изменения и допълнения:

1. В ал. 4 думите „минимални и средни“ се заличават, а думите „минималните и средните добиви“ се заменят с „добивите“;

2. В ал. 8 думите „30 септември в годината на кандидатстване“ се заменят с „10 февруари на годината, следваща годината на кандидатстване“, а след думата „актуална“ се добавя „към 1 февруари“;

3. В ал. 9 думите „28 февруари“ се заменят с „30 април“.

**§** **7.** В чл. 38, ал. 1, т. 3 след думите „фуражни култури“ се добавя „съгласно Приложение № 11а“.

**§ 8.** Член 39 се изменя така:

„Чл. 39. (1) Право на подпомагане по еко схемата за поддържане и подобряване на биологичното разнообразие и екологичната инфраструктура имат земеделски стопани, които прилагат в своите стопанства заедно или поотделно следните екологични практики:

1. поддържане на екологична инфраструктура и/или непроизводствени площи и/или

2. създаване на нови буферни ивици, които са разположени в обработваеми земи.

(2) Видовете екологична инфраструктура и непроизводствени площи, обект на еко схемата по ал. 1, са:

1. живи плетове или редици от дървета;

2. отделни дървета;

3. дървета в група;

4. дървесни противоерозионни пояси;

5. синори;

6. влажни зони;

7. зелени зони около водни течения;

8. тераси;

9. ивици по краищата на гори;

10. буферни ивици;

11. земя оставена под угар върху обработваема земя;

12. райони с ограничения за опазване на определени типове природни местообитания и местообитания на видове от значение за Общността.

(3) Видовете площи по ал. 2, т. 1, 2, 3, 5, 8 и 12 са организирани в слой „Екологична инфраструктура“.

(4) При екологичната практика за поддържане на екологична инфраструктура и/или непроизводствени площи земеделските стопани следва да:

1. поддържат екологичната инфраструктура и/или непроизводствените площи, които се намират в техните стопанства, съгласно изискванията на приложение № 12 към чл. 39, ал. 1, т. 1;

2. не използват шредери и мулчери за премахването на храстова растителност и не използват друга техника, която води до пълното раздробяване на храстовата растителност;

3. не извършват третирания с продукти за растителна защита в рамките на екологичната инфраструктура и/или непроизводствените площи, заявени за подпомагане по еко схемата.

(5) При екологичната практика за създаване на нови буферни ивици, които са разположени в обработваеми земи земеделските стопани следва да формират нови буферни ивици в рамките на обработваемите земи, които не са били заявени за подпомагане като буферни ивици през предходната година. Буферните ивици имат минимална ширина от 1 м. и максимална ширина от 20 м. Покритието на буферните ивици може да бъде с естествена растителност, угар, цъфтящи растения.

(6) Поддържането на екологичната инфраструктура по еко схемата по ал. 2, т. 1, 2, 3, 4, 5, 6, 7, 8, 9, 10 и 12 се подпомага за всички типове земеползване - обработваеми земи, трайни насаждения, постоянно затревени площи. Поддържането на земя оставена под угар по еко схемата по ал. 2, т. 11 се подпомага за обработваеми земи и се ограничава до максимум 7% от обработваемите земи в стопанството. Създаването на нови буферни ивици се подпомага за обработваеми земи.

(7) Плащането по еко схемата по ал. 1 е на хектар земя с размер, определен въз основа на коефициентите за преобразуване и тегловните коефициенти в приложение № 13 към чл. 39, ал. 5, която е обхваната от екологична инфраструктура и непроизводствени площи по ал. 2 и за нея са изпълнени задълженията по приложение № 12 към чл. 39, ал. 1, т. 1.

(8) Плащането по еко схемата по ал. 1 е диференцирано според типовете земеползване – за обработваеми земи, за трайни насаждения и за постоянно затревени площи.“

**§ 9.** В чл. 40, ал. 1, т. 2 думата „външни“ се заличава, а след думата „органични“ се добавя „торове и“.

**§ 10.** В чл. 42 се правят следните изменения:

1. В ал. 1 точка 2 се отменя;

2. Алинея 2 се отменя;

3. Алинея 3 се изменя така:

„(3) Плащането по еко схемата е на хектар допустима земеделска земя, на която е приложена земеделската практика по ал. 1.“

**§ 11**. В чл. 43, ал. 1 думите „в срок от 10 дни от влизане в сила на наредбата“ се заличават и се създава изречение второ: „Допустими площи по тази интервенция са и обработваеми земи, заети с фуражни култури и/или протеинови култури съгласно Приложение № 11а, като при заявяване на еко схемата земеделският стопанин има съотношение на пасищни животни към заявените площи в размер от 0.3 до 1 ЖЕ/ха.“

**§ 12.** В чл. 46 се създава ал. 9:

„(9) Българската агенция по безопасност на храните предоставя на ДФЗ и на Министерството на земеделието и храните до 15 октомври на годината на кандидатстване списък с регистрираните за пускане на пазара и употреба продукти за растителна защита, феромонови уловки или разрешени за употреба биологични агенти или продукти за растителна защита на основата на микроорганизми (бактерии и/или гъби).“

**§ 13.** В допълнителната разпоредба в § 1 се правят следните изменения и допълнения:

1. В т. 12 след думата „ливади“ се добавя „като ги предпазват“;

2. В т. 17, б. „а“ думите „или третиране с ПРЗ“ се заличават, а думата „фунгицид“ се заменя с „фунгициди“.

3. В т. 44 след думата „органични“ се добавя „торове и“.

**§ 14.** В Приложение № 12 към чл. 39, ал. 1, т. 1 се създават т. 11 и 12:

„11. При земя, оставена под угар

Върху обработваемите земи е извършена най-малко една от следните почвени обработки: изораване, дисковане, листеруване (плоскорезна обработка), култивиране, ивични обработки, мулчиране с остатъците от предходната култура и върху които не се произвежда земеделска продукция в периода от 1 януари до 15 юли на година на кандидатстване.

12. Райони с ограничения за опазване на определени типове природни местообитания и местообитания на видове от значение за Общността.

Не се допускат никакви дейности в границите на защитените зони, които са заявени за подпомагане по еко схемата .“

**§** **15.** Създава се Приложение № 11а към чл. 38, ал. 1, т. 3:

„Приложение № 11а към чл. 38, ал. 1, т. 3

**Едногодишни фуражни култури**

|  |  |  |
| --- | --- | --- |
| Код култура | Култура | Група култури |
| 131010 | царевица за силаж | Едногодишни фуражни култури |
| 131020 | фуражно цвекло | Едногодишни фуражни култури |
| 131030 | едногодишни зърнено-житни | Едногодишни фуражни култури |
| 131040 | едногодишни зърнено-бобови | Едногодишни фуражни култури |
| 131043 | репко | Едногодишни фуражни култури |
| 131044 | синап | Едногодишни фуражни култури- |
| 131050 | смесени едногодишни | Едногодишни фуражни култури- |
| 131060 | едногодишни фуражни зеленчуци | Едногодишни фуражни култури |
| 131070 | други фуражни зеленчуци | Едногодишни фуражни култури |
| 131080 | други фуражни култури | Едногодишни фуражни култури |

**Многогодишни фуражни култури**

|  |  |  |
| --- | --- | --- |
| Код култура | Култура | Група култури |
| 132010 | изкуствени ливади-житни | Многогодишни фуражни култури |
| 132030 | изкуствени ливади-смесени насаждения | Многогодишни фуражни култури |

**Едногодишни и многогодишни фуражни протеинови култури**

|  |  |  |  |  |  |
| --- | --- | --- | --- | --- | --- |
| **Код култура** | **Култура** | **Група култури** | **НТП** | **Семейство** | **Род** |
| 131041 | фий | Едногодишни фуражни култури- | Обработваема земя | Fabaceae | Vicia |
| 131042 | бурчак | Едногодишни фуражни култури- | Обработваема земя | Fabaceae | Vicia |
| 132021 | люцерна | Многогодишни фуражни култури- | Обработваема земя | Fabaceae | Medicago |
| 132022 | детелина | Многогодишни фуражни култури- | Обработваема земя | Fabaceae | Trifolium |
| 132023 | звездан | Многогодишни фуражни култури- | Обработваема земя | Fabaceae | Lotus |
| 132024 | еспарзета | Многогодишни фуражни култури- | Обработваема земя | Fabaceae | Onobrychis |
| 132025 | лупина | Многогодишни фуражни култури- | Обработваема земя | Fabaceae | Lupinus |
| 132020 | други видове | Многогодишни фуражни култури ливади-бобови | Обработваема земя | Fabaceae | други видове |

“

**§ 16.** В Приложение № 13 към чл. 39, ал. 5 в таблицата накрая се създава ред:

„

|  |  |  |  |
| --- | --- | --- | --- |
| Земя, оставена под угар (на 1 м²) | - | 1 | 1 кв. м |

“

**Преходни и заключителни разпоредби**

**§ 17.** В Наредба № 4 от 2023 г. за условията и реда за подаване на заявления за подпомагане по интервенции за подпомагане на площ и за животни (обн., ДВ, бр. 30 от 2023 г., изм. и доп. бр. 48, 56, 80 и 92 от 2023 г., бр. 47, 55, 63 и 92 от 2024 г.) се правят следните изменения и допълнения:

1. В чл. 1 се създава т. 52:

„52. Инструменти за управление на риска – финансов принос за премиите по застрахователните схеми“;

2. В чл. 7:

а) в ал. 1, т. 4 думите „както и неговите“ се заличават, а накрая се добавя „и поливност.“;

б) в ал. 2 се създава нова т. 5:

„5. за поливни площи по ал. 1, т. 4, на които се отглеждат зеленчукови култури - разрешително за водовземане и/или за ползване на воден обект, издадени по чл. 44 и 46 от Закона за водите, договор с доставчик на вода за напояване, удостоверение за поливност или друг документ, удостоверяващ правното основание за ползване на водния обект или вода за напояване, в случай, че разрешителното за ползване е издадено на трето лице.“.

3. В преходните и заключителни разпоредби се създава § 3в:

„§3в. От 2025 г. заявления за подпомагане/плащане по чл. 1, т. 50 и 51 не се подават/приемат.

**§ 18.** Наредбата влиза в сила от деня на обнародването ѝ в „Държавен вестник“.

**д-р георги тахов**

*Министър на земеделието и храните*